പ്രണയം നിരസിച്ചു ഇരുപത്തിരണ്ടുകാരിയെ കുത്തി കൊലപ്പെടുത്തി ന്യൂ ഡല്ഹി : ഇരുപത്തിരണ്ടുവയസുള്ള പെണ്കുട്ടിയെ മുന് കാമുകന് കുത്തികൊലപ്പെടുത്തി. ഡല്ഹി ദ്വാരകയിലാണ് സംഭവം. വീടിന് വെളിയില് കുത്തേറ്റ നിലയില് കാണുകയായിരുന്നു. പെണ്കുട്ടി പ്രണയം നിരസിച്ചതാണ് പകയ്ക്ക് കാരണമെന്ന് പോലീസ് പറഞ്ഞു. ഏഴു തവണയോളം അവള്ക്ക് കുത്തേറ്റിരുന്നു. കഴിഞ്ഞ ദിവസം രാത്രി സുഹൃത്തിന്റെ വീട്ടില് താമസിക്കാന് പോവുകയാണെന്ന് പറഞ്ഞ് പെണ്കുട്ടി വീട്ടില് നിന്നിറങ്ങി. പിന്നീട് പുലര്ച്ചെ 2 മണിയോടെ വീടിന് സമീപം കുത്തേറ്റ നിലയില് പോലീസ് കണ്ടെത്തുകയായിരുന്നു. ഉടന് തന്നെ വീട്ടുകാരെ വിവരം അറിയിച്ചു. പെണ്കുട്ടിയെ ആശുപത്രിയിലെത്തിച്ചെങ്കിലും സംഭവസ്ഥലത്ത് തന്നെ മരിച്ചിരുന്നു എന്ന് പോലീസ് പറഞ്ഞു. പെണ്കുട്ടിയെ കുറച്ചുനാളുകളായി ശല്യപെടുത്തിയിരുന്ന മൂന്ന് ആണ്കുട്ടികളെക്കുറിച്ച് വീട്ടുകാര് സൂചിപ്പിച്ചു. ഇതേ തുടര്ന്ന് അങ്കിത് എന്ന് പേരുള്ള ആളെ പോലീസ് അറസ്റ്റ് ചെയ്തു. ഇയാള് കുത്തുന്നത് അയല്വാസികള് കണ്ടെന്ന് പോലീസ് പറഞ്ഞു. സംഭവത്തിന്റെ കൂടുതല് വിശദാംശങ്ങള് ലഭിക്കാനുള്ള അന്വേഷണം പുരോഗമിക്കുകയാണെന്നും പോലീസ് സൂചിപ്പിച്ചു. Tags